Amanah Ikhtiar Malaysia

Amanah Ikhtiar Malaysia (AIM) ialah sebuah badan amanah persendirian di Malaysia yang ditubuhkan pada 17 September 1987 melalui Suratcara Perjanjian AIM dan didaftarkan di bawah Akta Pemegang Amanah (Pemerbadanan) 1952 pindaan 1981 (Akta 258). Penubuhan AIM dianjurkan oleh Universiti Sains Malaysia (USM) dan dibiayai oleh Yayasan Pembangunan Ekonomi Islam Malaysia (YPEIM), Kerajaan Negeri Selangor dan Pusat Pembangunan Asia Pasifik.

Objektif penubuhan AIM ialah untuk mengurangkan kemiskinan di Malaysia melalui pengeluaran pembiayaan ikhtiar kepada penduduk miskin di luar bandar untuk membiayai kegiatan-kegiatan kecil-kecilan yang menambahkan pendapatan.

Sejarah perkembangan AIM berkait rapat dengan penubuhan Bank Grameen di Bangladesh. Kejayaan bank ini mendorong penubuhan Projek Ikhtiar oleh Prof. David Gibbons dan Prof. Madya Sukor Kasim dari USM pada 1986, yang akhirnya berkembang menjadi AIM.

 Visi 
Untuk menjadi institusi kewangan mikro yang diberkati, dinamik dan bertaraf dunia bagi membasmi kemiskinan serta meningkatkan kesejahteraan ummah.

 Misi 

 Menjadi sebuah institusi kewangan mikroyang kukuh, stabil, berdikari dan lestari.
 Menyediakan rangkaian produk dan perkhidmatan kewangan mikro yang patuh syariah kepada isi rumah berpendapatan rendah.
 Menyediakan infrastruktur teknologi dan sistem sokongan terkini bagi penyampaian produk dan perkhidmatan.
 Memantapkan modal insan melalui penerapan budaya pembelajaran, keusahawan dan inovasi yang berterusan.
 Menyokong budaya sukarelawan dan keprihatinan dalam komuniti.
 Memperkasa sosio ekonomi komuniti AIM melalui ekosistem yang bersepadu sehingga mereka mampu mengeluarkan zakat, wakaf dan infaq.
 Mengutamakan norma baru dalam pelaksanaan proses kerja dan penyampaian perkhidmatan.
 Meneroka pasaran kewangan mikro Islam di peringkat rantau dan antarabangsa.

 Wilayah dan Cawangan 

 Wilayah Kedah
 Wilayah Pulau Pinang/Perlis
 Wilayah Selangor/Kuala Lumpur
 Wilayah Johor
 Wilayah Pahang
 Wilayah Terengganu
 Wilayah Kelantan
 Wilayah Sabah
 Wilayah Sarawak
 Wilayah Perak

 Pusat Latihan 

 Pusat Latihan Taiping
 Pusat Latihan Sabah
 Pusat Latihan Sarawak

 Pautan luar 
Laman web rasmi Amanah Ikhtiar Malaysia

Kategori:Pertubuhan bukan kerajaan di Malaysia